Gare de l’Est (Paris Metro)

Gare de l'Est – Verdun er en metrostasjon i Paris' 10. arrondissement. Stasjonen er et knutepunkt for metrolinjene 4, 5 og 7. Stasjonen er forbundet med jernbanestasjonen Gare de l'Est. Hver av linjene har en egen dato for året «deres» stasjon ble åpnet; linje 4 21. april 1908, linje 5 15. november 1907 og linje 7 5. november 1910. 

Navnet Verdun viser til avenue de Verdun, som fikk sitt navn til minne om slaget ved Verdun. Franske soldater som deltok der, ble utskipet fra jernbanestasjonen her.

Det er flere innganger til stasjonen, totalt fire: fra 78, boul. de Strasbourg; 93, boul. de Strasbourg; Rue du Faubourg Saint-Martin × rue du 8 Mai 1945; 5, rue du 8 Mai 1945 og Gare de l'Est.

I 2004 var stasjonen på femteplass blant de mest trafikkerte stasjonene på metronettet med 15,66 millioner passasjerer. 

Totalt har linje 5 og 7 tre perronger og fire spor, videre to sideperronger og en felles sentral perrong til linje 5 (retning Bobigny – Pablo Picasso) og 7 (retning La Courneuve – 8 Mai 1945) mellom annet og tredje spor. 

Linje 4s stasjon har en spesiell design, hvelvingen over perrongene er avbrutt i den sentrale hallen fordi den ligger under de to andre linjene. Disse linjene passerer over noe som nærmest kan beskrives som en bro som krysser linje 4, og dette resulterer i et flatt «loft». 

 Rehabilitering 
Stasjonen ble rehabilitert i «Motte-stil» i 1977, med felter av ren oransje i fasadene. Dermed er stasjonen en av tre av denne typen. 

I regjeringsprosjektet «Stasjoner i bevegelse» og «Fornyelse av metroen» («Gares en mouvement» og «Renouveau du Métro») ble stasjonen grundig renovert mellom september 2006 og juni 2007. Dette ble gjort for at stasjonen skulle bli vennligere og mer moderne for høyhastighetsjernbanelinjen TGV Est.

Det gamle fargevalget på perrongene for linje 5 og 7 var oransje fliser og blå maling, dette ble skiftet ut med tradisjonelle hvite fliser som symbol for «Fornyelse av metroen». Under renovasjonen ble også belysningen og perrongmøblene skiftet ut. Til slutt ble skrifttypen «Motte» skiftet ut med «Parisine», og stasjonen fikk skilting ifølge moderne normer. På linje 4s perrong ble kun små endringer foretatt, gulvflisene ble skiftet ut langs ytterkantene, og takhvelvingen ble malt for å dekke over spor etter slitasje og lekkasjer og for å forsegle dem slik at ytterlige skader ikke skulle oppstå.

 Knutepunkt med andre transportmidler 
 Buss: Linjene 30, 31, 32, 35, 38, 39, 46, 47, 56, 65, 350, OpenTour.
 Noctilien, STIF, RATP og Transiliens Parisiske nattbussnett: N01, N02, N13, N14, N41, N42, N43, N44, N45, N120, N121, N140, N141, N142.

 Eksterne lenker 

 Kart over metroen i Paris

Kategori:Paris Metrolinje 4
Kategori:Paris Metrolinje 5
Kategori:Paris Metrolinje 7
Kategori:10. arrondissement i Paris
Kategori:Jernbanestasjoner åpnet i 1907
Kategori:1907 i Frankrike